San Zorzi in Bosco 31/12/2010 San Zorzi in Bosco el xe un comun italian inte ła Rejon Vèneto e parte de ła Provinsia de Pàdoa, el conta 6290 abitanti che i ga nome sandordexi, el cuał santo patrono l'è San Zorzi che el caje i 23 avriłe. El comun el se poxa intieramente so ła pianura vèneta a circa 23 km a nord del caoliogo provinsiałe. El confina a ovest co Piasoła so ła Brenta, nord-ovest co Grantorto e Fontaniva, a nord co Sitadeła, a nord-est co Tónboło, a est co Viła del Conte e a sud co Canpo San Martin. San Zorzi in Bosco l'è spartìo inte el abitato omònimo, łe frasion de Lobia, Sant'Ana Moroxina e Pajoła, łe locałità de Conjo, Jarabasa, Persegara, Bolxoneła e numaroxe altre contrà. A San Zorzi se cata Viła Bembo, inportante dimora de ła fameja venesiana, che ła vien fora dal Setesénto. De un sècoło pì vanti ła xe Viła Anselmi, che ła xe stada sede del munisipio dal 1924 al 2001, in stiłe romàntego. Ła Ceza parociałe, dedicada a San Zorzi, del cuałe se cata un afresco del Santo chel conbate col drago.